Document ID: 32014R0862

A BIZOTTSÁG 862/2014/EU VÉGREHAJTÁSI RENDELETE
(2014. augusztus 7.)
a 496/2011/EU végrehajtási rendeletnek a nátrium-benzoát takarmány-adalékanyagra megadott engedély jogosultjának neve tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
mivel:
(1)
A Taminco BVBA az 1831/2003/EK rendelet 13. cikkének (3) bekezdése szerint kérelmet nyújtott be, amelyben a 496/2011/EK bizottsági végrehajtási rendelettel (2) megadott engedély jogosultja nevének módosítását kéri.
(2)
A kérelmező, állítása szerint, 2014. március 6-i hatállyal átvette a takarmány-adalékanyagok üzletágát a Kemira Oyj vállalattól, és így már őt illeti a nátrium-benzoát takarmány-adalékanyag forgalmazási joga. Állításainak alátámasztására a kérelmező dokumentumokat nyújtott be.
(3)
Az engedély feltételeinek javasolt módosítása kizárólag adminisztratív jellegű, és nem vonja maga után az érintett adalékanyag újbóli értékelését. Az Európai Élelmiszerbiztonsági Hatóságot értesítették a kérelemről.
(4)
Annak érdekében, hogy a kérelmező Taminco Finland Oy néven gyakorolhassa forgalmazási jogát, meg kell változtatni az engedélyek feltételeit.
(5)
A 496/2011/EK rendeletet ezért ennek megfelelően módosítani kell.
(6)
Mivel az engedélyezési feltételek módosítására nem biztonsági okokból kerül sor, a már meglévő készletek felhasználására helyénvaló átmeneti időszakot biztosítani.
(7)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk
A 496/2011/EU végrehajtási rendelet módosítása
A melléklet második oszlopában a „Kemira Oyj.” szövegrész helyébe a „Taminco Finland Oy” szöveg lép.
2. cikk
Átmeneti rendelkezések
A 2014. augusztus 28. előtt a 2014. augusztus 28. előtt alkalmazandó szabályoknak megfelelően előállított és felcímkézett meglévő adalékanyag-készletek kimerülésükig továbbra is forgalomba hozhatók és felhasználhatók.
3. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. augusztus 7-én.

Labels: 10
3
17
6